Vera Regitz-Zagrosek

**Vera Regitz-Zagrosek** (Homburg, 1953ko urriaren 30a) alemaniar kardiologoa da. Alemaniko genero-medikuntzaren sortzaileetako bat da, eta bihotzeko gaixotasunak emakumeengan ikertzeko lehen katedra (eta bakarra) du. Genero-ikuspegia duen medikuntzaren  nazioarteko eta Alemaniako elkartearen sortzaile eta presidentea da. 2007tik 2019ra, Berlingo Charité-n, berak sortutako Medikuntzako Genero Ikasketetarako Institutuko (Berlin Institute for Gender in Medicine, GiM) zuzendaria izan zen.

## Bizitza 
Vera Regitz-Zagrosekek Saarlandeko Unibertsitateko Medikuntza Fakultatean, Homburg-en, ikasi zuen, baita Grenoble I-eko Joseph Fourier Unibertsitatean ere. Ondoren, ikerketa zientifikoan ari izan zen Munich-eko (DHM) eta Berlingo (DHZB) kardiologia-zentroetan, eta "ikerketa-egonaldiak" ere egin zituen Wisconsin-Madisongo Unibertsitatean. 1991n, Berlingo Unibertsitate Askean "habilitazioa" lortu zuen; hortik aurrera, bertan, "Privatdozentin" (unibertsitateko irakasle) lanetan ibili zen. 1992tik aurrera, "Oberärztin" (mediku-buru) izan zen, eta 1996tik aurrera, DHZBko Barne Medikuntza/Kardiologia Saileko "Leitende Oberärztin" ("Oberärztin" baino maila bat goragoko kargua, Alemaniako ospitaleetan).

Regitz-Zagrosekek bihotzeko gaixotasunetan generoaren araberako desberdintasunen alderdi molekularrak eta klinikoak ikertzen ditu. Hainbat ikerketa-proiektu nazional eta nazioarteko zuzendu ditu, eta 2012an eta 2018an haurdunaldiko gaixotasun kardiobaskularretarako Europako Kardiologia Elkartearen jarraibideak koordinatu zituen.

1996tik aurrera, kardiologia irakasle izan zen Berlingo Humboldt Unibertsitatean. 2003tik 2019ra, Charité-n, arretagunea gaixotasun kardiobaskularretan jarrita, Emakumearen Osasunaren Ikerketako irakaslea izan zen. 2019ko neguko seihilekoan, *Anna Fischer-Dückelmann-irakasle gonbidatua* izan zen Zuricheko Unibertsitatean. 2019az geroztik, Charité-ko irakasle emeritua da, eta genero-medikuntzako Anna Fischer-Dückelmann-irakasle gonbidatua Zuricheko Unibertsitatean.

Vera Regitz-Zagrosekek 200 artikulu zientifiko baino gehiago argitaratu ditu, baita genero-medikuntzari eta generoaren araberako sendagai-terapiari buruzko bi lan kanoniko europar ere.  

WDRren *HERstory* dokumental sortaren lehen atalean, *Lebensgefahr – Frauen und Medizin (Bizitza arriskuan– Emakumeak eta Medikuntza)* izenekoan*,* Vera Regitz-Zagroseken, Astrid Linder trafiko segurtasuneko ikertzailearen eta Dilek Gürsoy bihotzeko kirurgialariaren ekarpena azaltzen da.  

## Argitalpenak (hautaketa) 
### Liburuak 
* Sabine Oertelt-Prigionerekin batera (arg.): *Sex and gender aspects in clinical medicine.* Testu liburua. 2011, ISBN 978-0-85729-831-7 .
* *Kardiovaskuläre Erkrankungen während der Schwangerschaft.*  2012, ISBN 978-3-89862-911-9 .
* Editore: *Sex and gender differences in pharmacology.* 2012, ISBN 978-3-642-30725-6 .
* Vera Regitz-Zagrosek, Stefanie Schmid-Altringer: *Gendermedizin: Warum Frauen eine andere Medizin brauchen: Mit Praxistipps zu Vorsorge und Diagnostik.* 2020.
* Vera Regitz-Zagrosek: *Gendermedizin in der klinischen Praxis. Für Innere Medizin und Neurologie.* Testuliburua. 2023, ISBN 978-3-662-67089-7

### Artikuluak 
* Vera Regitz-Zagrosek, Elke Lehmkuhl:  *Heart Failure and its Treatment in Women. Role of Hypertension, Diabetes, and Estrogen,* in: *Herz* 30, 356–367. or. (2005).
* Vera Regitz-Zagrosek: *Sex and gender differences in health,* *EMBO Rep* (2012)13: 596–603. or.
* Vera Regitz-Zagrosek, Georgios Kararigas: *Mechanistic Pathways of Sex Differences in Cardiovascular Disease*, in Physiological Reviews, 97. alea. 2017, 1–37. or.
* Vera Regitz-Zagrosek: *Was Frauen krank macht. In der Medizin wird vor allem am Mann geforscht, getestet, gelehrt. Für Frauen kann das tödlich sein.* In: Süddeutsche Zeitung, 21. zenb., 2019ko maiatzaren 24a.

## Sariak 
* 1996: Deutsche Gesellschaft für Kardiologie erakundearen *Albert-Fraenkel Saria* 
* 2007: Margherita von Brentano Saria
* 2014: Innsbruckeko Medikuntza Unibertsitateak *honoris causa* doktore izendatu zuen.
* 2018: Alemaniako Errepublika Federalaren Meritu Ordenako Lehen Mailako Domina eman zioten.
* 2021: Elisabeth Selbert Saria
* 2022: Zurich-eko Unibertsitateko Medikuntza Fakultateak *honoris causa* doktore izendatu zuen.
* 2025: Alemaniako Medikuen Elkartearen Paracelso Domina

## Web estekak 
* Elkarrizketa : *ÄrzteZeitung.* 2014ko martxoaren 7a
* HERstory (1/4): Bizitza arriskuan jartzen duena – Emakumeak eta Medikuntza, WDR, 2021eko abuztuaren 16a

### Audioak 
* *Vera Regitz-Zagrosek: „Frauen sind keine kleinen Männer“* , 44 minutu (41,6 MB, MP3) SWR2, 2021eko maiatzaren 25a
* *Vera Regitz-Zagrosek medikua,  „Eine geschlechtersensible Medizin nützt allen“* , 74,45 minutu, Tanja Runow Vera Regitz-Zagrosekekin hizketan, Deutschlandfunk Zwischentöne, 2022ko azaroaren 6a

### Bideoak 
* *Genero Medikuntza -- Vera Regitz-Zagrosek doktore irakaslea fit&gesund estudioko elkarrizketa batean*, 5.11 minutu, Deutsche Welle fit &amp;amp; gesund, 2012ko urtarrilaren 26a
* *Vera Regitz-Zagrosek doktorea:Warum brauchen wir Gendermedizin?,* 9.07 minutu, BR-alpha, 2019ko abuztuaren 20a
* *Die Telelupe: Geschlechtsspezifische Medizin* , 16.04 minutu, Neo Magazin Royale Jan Böhmermannekin - ZDFneo, 2019ko urriaren 24a
* *Portraits of inspiring women in translational medicine: Vera Regitz-Zagrosek* , 3.24 minutu, Berlingo Osasun Institutua, 2020ko otsailaren 26a
* *Kardiologiako genero desberdintasunak (Vera Regitz-Zagrosek)*, 6.37 minutu, esanum, 2020ko abenduaren 21a
* *Pionierin für Geschlechterforschung in der Medizin, 3.07 Minuten, Quarks, Westdeutscher Rundfunk Köln 8. Juni 2021*, 3.07 minutu, Quarks, Westdeutscher Rundfunk Köln, 2021eko ekainaren 8a
* *Warum brauchen wir Gendermedizin?,* 12.40 minutu, BR-alpha, 2021eko apirilaren 5a, Bayerischer Rundfunk 
* *Prof. Dr. med. hc Vera Regitz-Zagrosek Diskussion zu: Warum brauchen wir Gendermedizin?* 9.07 minutu, BR-alpha, 2021eko apirilaren 5a, Bayerischer Rundfunk
* *Unsere Medizin ist für Männer gemacht*, 43.43 minutu, WDR-Doku, 2022ko urtarrilaren 11

## Erreferentziak 
## Kanpo estekak